Tindersticks // mts Dvorana // 04.03.
2025-03-04 20:30 - 22:30 (Europe/Belgrade) | mts dvorana, Dečanska 14, Beograd, Srbija
Kultni engleski bend Tindersticks održaće beogradski koncert 4. marta 2025. u MTS dvorani, u organizaciji producentske kuće Long Play. Bend iz Notingema u srpsku prestonicu stiže u sklopu prolećnog dela evropske turneje na kojoj će promovisati 14. album Soft Tissue čiji izlazak je predviđen za 13. septembar. Obožavaoci alternativaca iz Notingema konačno će dočekati svoje miljenike čiji koncert u Beogradu je bio predviđen još u maju 2020, ali je otkazan zbog globalne pandemije virusa korona.
Tindersticks su oformljeni u Londonu 1992. godine, a trojici osnivača, Stjuartu Ej Stejplsu, Dejvidu Bolteru i Nilu Frejzeru pridružili su se u dvehiljaditim Den Mekina i Erl Harvin Džunior. Bend često sarađuje sa gostujućim muzičarima i pevačima i snima sa umetnicima kao što su Lasa de Sela, Meri Margaret O’Hara, Izabela Roselini, Robert Patinson… Njihova muzika se koristi u raznim umetničkim instalacijama, modnim revijama, brojnim filmovima i tv produkcijama. Tindersticks su mnogi opisuju kao “majstore suzdržanosti i pesničke osećajnosti”.
Tindersticks su izlazak novog albuma, na kom je osam pesama, nedavno najavili singlom i spotom “Always a Stranger”. Video u potpunosti dočarava pokretačku energiju pesme koja kulminira u refrenu: “Oh life, breathe through me, as this light falls, my love is in flames and I’m always a stranger”.

Povodom nove numere, autor Stejpls kaže: “Za neke pesme koje sam napisao znam koje su im polazne tačke. Neke, međutim, uopšte ne znam odakle mi dođu. One se, jednostavno, dese. ‘Always a Stranger’ je jedna od takvih”.
Ulaznice za koncert benda Tindersticks 4. marta 2025. u MTS dvorani koštaju 3.500, 4.000 i 4.500 dinara.

Strah i vera: Ženski glasovi drugog svetskog rata // Kolarčeva zadužbina // 09.03.
2025-03-09 20:00 - 22:30 | Kolarčeva zadužbina, Studentski trg 5, Beograd, Srbija
Originalni koncert posvećen kompozitorkama, “Strah i vera: Ženski glasovi drugog svetskog rata”, održaće se 9. marta u 20 časova u velikoj dvorani Kolarčeve zadužbine.
Koja je cena slobode? Na šta je sve čovek spreman kad se nalazi okrenut smrti? Da li je umetnost jedina nada i rešenje? Šta se promenilo od okončanja Drugog svetskog rata pre 80 godina? Odgovore na ova pitanja omogućava muzički spektakl “Strah i vera” na kome će nastupiti naš poznati sopran Marija Jelić i pijanista Milanske skale Nelson Kalci.
Kroz jednočasovno putovanje, uz melodije pesama ženskih kompozitora koje su bile zatočene u logorima ili su se krile u getima, publika će dobiti priliku da upozna tajanstvene živote Henriet Busmans, Rosi Verthajm, Else Barein, Julije Vajsberg i Ilse Veber.
Scenski spektakl će biti praćen dirljivom pričom njihovih nadanja, želja i misije koja ih je držala u životu, kroz zanimljivu scenografiju u vidu sveća i pažljivo odabrane projekcije.
Uz renomirani tim koji pored umetnika čine i dramaturg Paola Ornati i muzikolog Julija Broido, publika će izaći sa koncerta sa jednom novom energijom i odgovorima koji će prouzrokovati snažne impresije.
Ulaznice se mogu nabaviti na blagajni Kolarca, Ticket Vision prodajnim mestima i onlajn na tickets.rs.

"Labudovo jezero" // mts Dvorana // 09-10.03.
2025-03-09 20:30 - 2025-03-10 22:30 | mts dvorana, Dečanska 14, Beograd, Srbija
Posle spektakularnog martovskog nastupa u mts Dvorani, hvaljeni baletski ansambl Ukrajinski Klasični balet ( Ukrainian Classical Ballet ) ponovo će 09. i 10. marta 2025. godine, na istoj sceni, izvesti čuveni balet “Labudovo jezero”, ruskog kompozitora Petra Iliča Čajkovskog. Balet koji se kroz godine i godine izvođenja izrodio u pravi umetnički spektakl i jedinstven doživljaj kako za umetnike, tako i za publiku, jedan je od najomiljenijih i najdugovečnijih baleta na svetu.
Reč je o baletskoj trupi čija je misija da ujedini umetnike iz celoga sveta i predstavi publici najraskošnije i najzahtjevnije baletne izvedbe velikih umetnika. Zahvaljujući raznolikosti škola, svestranosti i dubini kulturne baštine, u ovoj se simbiozi rađaju potpuno novi pogledi i pristupi klasičnom baletu. U umetničkom izražaju osnivač i svi umetnici trupe nepokolebljivo čuvaju tradiciju klasičnoga baleta, prihvatajući moderne elemente koreografije, te se nalaze u neprestanoj potrazi za novim rešenjima nastupa.
O LABUDOVOM JEZERU
Uzbudljiva priča puna strasti i intriga o princu Siegfriedu koji se zaljubljuje u princezu Odette koju je zli čarobnjak Rothbard pretvorio u labuda danas je sinonim za klasični balet, a spoj uzvišene muzike, raskošnoga plesa, misterija i strasti i danas, gotovo 150 godina otkad je balet skladan, intrigira milione ljubitelja muzike i plesa širom sveta.
Svaka sekunda ovoga najpopularnijega “beloga baleta” magnetski privlači svojom blistavošću i uvlači publiku u čaroban svet jezera, šuma, palata i večne ljubavi. Tu neodoljivu čaroliju na scenu mts Dvorane donosi UCB, sastavljen od međunarodno nagrađivanih plesača.

Zvonko Bogdan & Tamburaški orkestar // mts Dvorana // 13.03.
2025-03-13 20:00 - 22:00 | mts dvorana, Dečanska 14, Beograd, Srbija
Nakon ovogodišnjeg, martovskog nastupa u mts Dvorani, legenda panonske šansone Zvonko Bogdan vraća se na istu scenu 13. marta 2025. godine. Veteran starogradske tamburaške muzike izvešće tradicionalni koncert sa velikim tamburaškim orkestrom Radio – televizije Vojvodine, a koncert nosi simboličan naziv “Bez tambure nema pesme”
Ljubitelji setnih nota, sigurno neće propustiti čaroliju koju donose Zvonkove „pesme, pjesme i pisme“, kako uvek voli da napomene najavljujući svoje koncerte.
Podsetimo, poznati muzičar je u mts Dvorani marta 2024. u godini obeležavanja 50 godina od pesme Ej salaši i koncertno predstavio novi studijski album.
Poznati interpretator panonskih šansona sa tamburašim, tradicionalno na svakom koncertu izvodi “Hej, salaši na severu Bačke”, “Kad padne prvi sneg”,”Kad sam bio mladjan lovac ja”, “Već odavno spremam svog mrkova”, “Govori se da me varaš”, “Fijaker stari”, “Kraj jezera jedna kuća mala” ili “Neko sasvim treći”, te se očekuje da će njegov prepoznatljiv repertoar obojiti i ovaj koncert.
Poznato je takođe, da Zvonko, tradicionalno pre svake kompozicije recituje stihove čuvenih srpskih pesnika među kojima su obično čika Jova Zmaj, Isidora Bajić, Aleksa Šantić i drugi.

Sivert Høyem // Zappa Baza // 13.03.
2025-03-13 20:00 - 22:00 | Zappa Baza, Bulevar vojvode Bojovića 30a, Beograd, Srbija
Spremite se za magično veče u Beogradu! Sivert Høyem, jedan od najistaknutijih norveških umetnika u poslednje dve decenije, kao frontmen legendarnog benda Madrugada i kroz svoju uspešnu solo karijeru premijerno dolazi u Beograd, u četvrtak, 13. marta 2025. godine u Zappa Bazu (Bulevar vojvode Bojovića 30a) sa početkom u 21 čas.

Satnica:
20:00 Ulaz
21:00 Sivert Høyem

Ulaznice:

0 RSD – besplatna ulaznica uz donaciju na štandu za Mostaje (Savski most / ograničen kontigent)
2.000 RSD – promo (ograničeni kontingent ili do 3. januara)
2.500 RSD – pretprodajna cena (od 3 januara. do 13. marta)
3.000 RSD – na dan koncerta (13. mart 2025)

Prodajna mesta: Zappa Bar, Tickets i Gigstix
Rezervacija ulaznica moguća putem mejla: office@rocksvirke.com (ime i prezime, kontakt telefon)
Poštuj autorsku muziku i muzičare, kupi ulaznicu!
“Majesty”

Na ovom retkom i intimnom koncertu, Høyem će nastupiti bez svog pratećeg benda. Biće to jedinstvena prilika da izbliza iskusite sirovi talenat jednog od najboljih tekstopisaca u Norveškoj i svetu.
“Prisoner of the Road”

Njegov poslednji album “On an Island” snimljen u legendarnoj kapeli Zoar u Niksundu ponovo predstavlja dokaz zašto se Høyem smatra jednim od najistaknutijih glasova na norveškoj rok sceni. Na svom novom albumu on pušta tugu da cveta na najlepši mogući način.
“The Rust”

Kritičari su hvalili album zbog njegove sirove i melanholične lepote, označavajući novu prekretnicu u ionako fascinantnoj karijeri, kako unutar tako i van granica Norveške.
“Moon Landing”

Njegova muzika je opisana kao bezvremenska, melanholična i sa snagom da prenese slušaoca u dramatične predele severne Norveške, gde vetrovi zavijaju, a noći su duge. Sa pesmama kao što su “Prisoner of the Road”, “Moon Landing”, “Into The Sea” i kultni klasik Madrugade “Majesty”, ovaj koncert obećava iskustvo svetske klase.
“Into The Sea”

Ne propustite ovu retku priliku da svedočite moćnom glasu i briljantnom talentu kantautora Siverta Høyema u intimnom okruženju u Zappa Bazi u Beogradu. Ovo će biti noć za pamćenje.

Kerber Unplugged // mts Dvorana // 14.03.
2025-03-14 20:00 - 22:00 | mts dvorana, Dečanska 14, Beograd, Srbija
Posle spektakularnog nastupa 2022. godine, legendarni niški sastav Kerber vraća se 14. marta 2025. godine u kultnu beogradsku dvoranu, tradicionalnim akustičnim koncertom. Da se sa hard rok repertoarom u mts Dvorani nastavlja i u Novoj godini, dokazaće nam muzičari ogromne muzičke kilometraže, koji će pred Beograđanima nastupiti sa gudačkim kvartetom.
Publika koja se uželela čuvenog sastava, imaće priliku da ponovo, u akustik aranžmanima prilagođenim posebno za ovaj koncert, čuje Kerber koji će odsvirati brojne hitove poput: Ratne igre, Nebo je malo za sve, Bolje da sam druge ljubio, Mama tata.
Kako najavjuju, ovo će svakako biti jedan poseban koncert, pošto, ” unplugged podrazumeva neku sasvim drugačiju emociju, jer će uz violine, ksilofon, kontrabas i perkusije publika moći da čuje svoje omiljene pesme”
Podsetimo, bend Kerber sledeće godine navršava 44 godine postojanja.
Naziv grupe je ime bića iz grčke mitologije, troglavog psa sa zmijskim repom koji čuva ulaz u podzemni svet. Na vrata jugoslovenske rok scene grupa je ušla 1983. godine pobedom na čuvenom Omladinskom festivalu u Subotici, gde su se pre njih afirmisali bendovi poput „Idola”, „Filma” i drugih.
Prve koncerte grupa je održala u niškim klubovima, a često je bila i predgrupa Galije. Album prvenac „Nebo je malo za sve” snimljen je polovinom 1983. godine. Njihovi koncerti u to vreme su bili karakteristični po Sosi, koji je svirao gitaru u obliku sekire, a na bini je gutao i bljuvao vatru.

Illusions Festival // Hangar // 14-15.03.
2025-03-14 22:00 - 2025-03-15 23:30 | Hangar 1 Luka Beograd, Beograd, Srbija
Illusions Audio-Visual Festival započinje godinu sa velikanima internacionalne scene, najavljuje dva dana muzičko scenski spektakl udarnim line up-om i impresivnim vizualnim efektima i animacijama 14. i 15. marta u Hangaru, Luke Beograd.
Prvo veče festivala, publika će imati priliku da uživa u setovima afirmisanih umetnika. Vodeći svetski DJ duo, ARTBAT, ukrajinski dvojac, jedan od najvećih hedlajnera, svojim talentom uspeli su da se kotiraju na svetskoj muzičkoj sceni, osvojivši svet nesvakidašnjim muzičkim umećem i talenatom. ARTBAT istinski dolazi do izražaja fascinantnim nastupima, spojem mračanog, dubokog i emocionalnog zvuka, koji pomera granice i vodi vas na energično putovanje.
Zatim, na binu po prvi put kod nas stiže mladi francuski DJ i producent RIVO, vešt selektor i producent melodic techno-a, za njegovu muziku možemo reći da je atmosferična, improvizacijama i miksovanjem ostvaruje neverovatne rezultate i pruža fantastičnu energiju na nastupima. Scenu zauzima još jedan legendarni umetnik, FRED LENIX producent i DJ iz Brazila, koji sa sobom donosi prepoznatljiv zvuk zasnovan na oldschool techno-u, sa primesama melodičnih elemenata.
Za jako kratko vreme, katapultirao se u globalnu žižu sa impresivnom setovima, pune energije i emocija, vrhunskog kvaliteta, a tu i izbija njegova strast i ljubav prema muzici. Domaću podršku pružiće multitalentovani Dj NEXIE i tvorac ILLUSIONS-a, svojim setovima odavno je pridobio srca publike, Poznat je po virtuoznim nastupima te spada u grupu izuzetno talentovanih Dj-eva sa naših prostora. Njegova muzička saradnja sa internacionalnim svetskim izvođačima, učinila je Beograd potpuno drugačijim i doprinela ogromnom razvitku naše scene.
Drugo veče festivala, donosi još više uzbuđenja sa nastupima vrhunskih izvođača. Prvi put u Beogradu, ikona techno zvuka, koji iz godine u godinu ruši sve granice, PATRICK MASON, donosi energiju berlinskog novog podzemlja, energičan, angažovan i nezaustavljiv. Jedan je od najperspektivnijih umetnika u poslednjih nekoliko godina, stekavši veliku popularnost u svetu muzičke industrije.
Miljenica beogradske scene, kada je reč o techno damama, DJ i producentkinja ADIEL , poznata je po nemilosrdnim setovima ,koje u većini čini muzika sa ploča. Arhivo koju poseduje, selekcijom i maestralnim mikasnjem, je set koji se ne propušta. Veče će upotpuniti najbolji francuski Dj i izvrstan producenat, TRAUMER, definitivno umetnik koji će energičnim setovima, ispunjeni neizdatom produkcijom, spreman da iznenadi publiku sa novim trakama i hitovima, donoseći njegov očaravajući minimal house zvuk, ostaviti sve bez daha.
Domaća podrška, mladi Dj i producent COSMIC G, koji osvaja podijume širom sveta svojim zaraznim, veoma energičnim setovima.

Drakula na ledu // mts Dvorana // 15.03.
2025-03-15 18:00 - 20:30 | mts dvorana, Dečanska 14, Beograd, Srbija
Iako prva asocijacija na Drakulu nije baš prijatna, ova priča se ne bazira na tamnoj strani njegove ličnosti, već večnoj ljubavi i svim izazovima koje ona nosi.
Krajem XIX veka, mladi advokat Džonatan Harker i njegova verenica Mina planiraju venčanje. Međutim, zbog poslovnih obaveza, Džonatan mora da se razdvoji od svoje voljene i otputuje u Transilvaniju kako bi se susreo sa neobičnim starim grofom koji želi da kupi imanje u Londonu.
Umetnici – klizači na ledu, oživljavaju junake ovog romana: voljenu Minu i Džonatana; mladu Lusi, prvu žrtvu vampira; hrabrog i odvažnog Van Helsinga, koji je posvetio svoj život borbi protiv mračnih sila; gladne i nemilosrdne vampire i, naravno, zlokobnog Grofa Drakulu.
Umetnici teatra na ledu savršeno prenose publici emocije poput straha, besa, strasti i ljubavi. Predstava “Drakula na ledu” uključuje akrobatske elemente, vazdušnu gimnastiku, žongliranje vatrom i još mnogo toga.

Posetioci će videti impresivne video-instalacije i prelepe kostime koji će ih vratiti u doba najstarijeg vampira. Interaktivni dekor, rasveta i efekti disko kugle osvetljavaju salu stotinama linija bele svetlosti i pretvaraju ceo prostor u deo predstave. Magla, crvena para, leteći vampiri, vatra na ledu i izuzetno zahtevni elementi umetničkog klizanja – visoke podrške, spirale smrti, trostruki skokovi – sve to, upotpunjeno čarobnom muzikom, pruža jedinstven doživljaj u mističnoj predstavi na ledu – “Drakula. Priča o večnoj ljubavi”.
Profesionalni klizači na ledu, prelepi kostimi, interaktivni dekor, velike video-instalacije, specijalni efekti, rasveta, zvuk, kao i majstorsko klizanje, upotpunjeni nezaboravnom muzikom – stvaraju očaravajuću atmosferu i vode vas kroz priču o prvom vampiru u istoriji čovečanstva – Grofu Drakuli.
Predstava traje 120 minuta I izvodi se na srpskom jeziku.

The Beatbox // mts Dvorana // 16.03.
2025-03-16 20:00 - 22:00 | mts dvorana, Dečanska 14, Beograd, Srbija
The Beatles Tribute bend -THE BEATBOX, nastupiće 16. marta u mts Dvorani pod sloganom „The soundtrack of a revolution“, podsećajući na muzičku senzaciju iz Liverpula, koja je obeležila 20. vek , napravivši pravu pop – rok revoluciju zvanu „Bitlmanija“ , koja počinje da vlada od 1963. godine.
Sastav koji će nastupiti u okviru evropske turneje, dolazi iz Italije, a čine ga Stefano Piancastelli i Filippo Caretti ( vokal i gitara ), koji se smenjuju u ulozi Džona Lenona; Claudio Iemme vokal (bas gitara, klavir i gitara ), Riccardo Bagnoli i Marco Breglia, koji se smenjuju u ulozi Pola Makartnija; Michele Caputo ( vokal i gitara ), kao Džordž Harison i Federico Franchi ( vokal, bubnjevi, perkusije ), kao Ringo Star.
Koncert će provesti publiku kroz sve epohe razvoja kultnog benda , evocirajući atmosferu istorije koju su upisali nikad zaboravljeni Bitlsi. Inače, Beatbox prema ocenama kritičara važe za „najbolji live act evropskih Bitlsa, koji raspolaže manijakalnom preciznošću“.
Mnogo više od počasti Bitlsima, nastup Beatbok-a ima za cilj da oživi energiju i šarm legendarnog kvarteta.
Da bi se postigao željeni rezultat, ništa nije prepušteno slučaju: instrumenti su identični onima koje su koristili Bitlsi na svojim istorijskim koncertima, dok je scenska odeća, napravljena od strane istog krojača koji ih je napravio za američke turneje Fab Four.

Dirty Sound Magnet i Jolly Little Bunch // SKCNS Fabrika // 16.03.
2025-03-16 21:00 - 23:30 | SKCNS Fabrika, Bulevar despota Stefana 5, Novi Sad
Švajcarski psihodelični rok bend Dirty Sound Magnet i novosadski rokeri Jolly Little Bunch nastupiće u SKCNS Fabrici 16. marta 2025. godine.
Sa impresivnom brojkom od preko 500 nastupa širom Evrope, Velike Britanije i Meksika, tri studijska albuma i nastupima uživo od 2017. godine, švajcarski Dirty Sound Magnet je nezaustavljiva, nesalomiva sila roka.
Jedinstvenost njihove očaravajuće muzike i kinetičkih nastupa uživo osvojila je publiku širom sveta. Njihova izvedba je nepredvidiva uz šamansko prisustvo na sceni, harizmu rok zvezda, instrumentalno umeće, poetski vokal i primamljivu dinamiku.
Kao tinejdžeri iz Friburga, Stavros Dzodzos (gitara, vokal), Marco Mottolini (bas, prateći vokal) i Maxime Cosandey (bubnjevi, prateći vokali) preslušavali su stotine albuma, dok su istovremeno neprestano vežbali. Njihova strast se brzo pretvorila u zavisnost i potpunu posvećenost svojoj umetnosti. Godine eksperimentisanja i prakse dovele su do stvaranja DSM zvuka i DSM načina života. Plan je uvek bio isti i prilično je jednostavan: „Ne postoji plan B“.
DNK ovog nagrađivanog švajcarskog benda može se pratiti unazad do „zlatnog doba roka“ ’60-ih i ’70-ih, ali umesto da kopira heroje iz prošlosti, Dirty Sound Magnet je naporno radio na uspostavljanju novih osnova. Njihovu muziku upoređuju sa fuzijom Led Zeppelin-ove energije i instrumentalne virtuoznosti, sirove energije Igi Popa i misticizma The Doors-a.
Unose moderne uticaje psihodelije poput Tame Impala i King Gizzard and the Lizard Vizard, i zajedno sa tekstovima koji podstiču na razmišljanje o savremenim društvenim previranjima, Dirty Sound Magnet stvara sopstvenu posebnu muzičku formulu.
Diskografija: DSM III (2022), Live Alert (2020), Transgenic (2019), Western Lies (2017) i Dreaming in Dystopia (2023).
Jolly Little Bunch je rok bend oformljen 2017. godine u Novom Sadu. Muzički stil opisuju kao fuziju različitih žanrova, uključujući rok, pank, metal i evergreen, što rezultira jedinstvenim i energičnim zvukom.
Bend je poznat po dinamičnim live nastupima i kreativnom pristupu muzici i estetici. Debi EP je objavljen u celosti (samizdat) 2019. godine nakon prethodno objavljenih singlova “Clubmaster”, “Vagabond” i “Rosie”. Na izdanju se nalaze 4 kompozicije koje se mogu poslušati na njihovim zvaničnim kanalima i značajnijim digitalnim platformama.
Kompletan audio materijal je sniman i miksan u studiju “Blaze”, pod budnim okom poznatog majstora zvuka, Miloša Mihajlovića. Rad na prvom full-length albumu je u završnoj fazi i biće objavljen u toku 2025. godine, a dok ne bude u celosti dostupan, može se okusiti kroz dosadašnje singlove.
Jolly Little Bunch su: Marko “Ramon” Vanović – bas gitara (ex GBB, UMT, Vrisak Generacije), Nikola Vučetić – bubnjevi i prateći vokal (ex The Petting Blues Band), Dragutin Šuković – gitara i glavni vokal (ex Nasty Michelle) i Dimitrije Mladenović – klavijature i prateći vokal (ex Piknik).
Ulaznice su u pretprodaji i mogu da se kupe na sajtu https://new.gigstix.com/event/dirty-sound-magnet-i-jolly-little-bunch-novi-sad-16-mart-2025/ i prodajnim mestima Gigstixa. Cena u pretprodaji je 800 dinara, a na dan koncerta ulaznice će moći da se kupe i na biletarnici SKCNS Fabrike po ceni od 1.000 dinara. Vrata i biletarnica SKCNS Fabrike otvaraju se u 20 časova. Koncert počinje u 21 čas.

Orthodox Celts // Dom omladine Beograda // 17.03.
2025-03-17 21:00 - 23:00 | Dom omladine Beograda, Makedonska 22, Beograd, Srbija
Legendarni Orthodox Celts se 33. put vraćaju u omiljeni koncertni prostor, da 17. marta, na Dan Svetog Patrika, u sali Amerikana Doma omladine Beograda održe veliki koncert, na kojem će izvesti svima drage, dobro poznate hitove, iz svoje duge i uspešne karijere!
Ograničena količina ulaznica po specijalnoj promotivnoj ceni od 1500 RSD može se nabaviti na Blagajni DOB, putem eFinity mreže i onlajn. Pretprodajna cena ulaznica iznosiće 1800 RSD.
Grupa Orthodox Celts osnovana je u Beogradu 1992. godine, a prvi koncert na Dan Svetog Patrika održali su 1993, te nose titulu benda sa najdužom specifičnom muzičkom tradicijom u ovdašnjem rokenrolu – Kelti su, naime, jedina naša grupa koji od svog nastanka svake godine na isti dan održava koncert. Radi se o pravoj svetkovini na kojoj se okupljaju fanovi iz celog regiona. U pitanju je jedinstvena proslava irske kulture i njenih veza sa Balkanom, koja ima izuzetno vernu publiku, uvek spremnu za horsko pevanje sa bendom i specijalne kooreografije tokom izvođenja poznatih pesama!
U susret tradicionalnom beogradskom koncertu, frontmen Kelta Aleksandar Petrović – Aca Seltik poručuje da je 17. mart sve: “I rođendan i slava i prvi dan Nove godine, kalendara, sezone… On je naš početak i kraj! I kao što se svake godine na razmeđi i u tački susreta pozdravljamo sa starim i pokrećemo novo kolo, tako ćemo i sada, 33. put po redu, krenuti zajedno napred! Jer nazad više nema! The Celts Strike Again!”
Prvi album, pod nazivom „Orthodox Celts“ bend je objavio 1994. godine. Nizali su se „The Celts Strike Again“ (1996), „Green Roses“ (1999), „A Moment Like the Longest Day“ (2002), „One, Two“ (2007) i „Many Mouths Shut!“ (2017). Svaki od njih je produbio poseban značaj ove grupe, njenu izuzetnu popularnost i visoku umetničku vrednost. Danas se s pravom se može reći da su Orthodox Celts jedan od najvećih kult bendova svih vremena u našim krajevima.
Svojim energičnim i strasnim nastupom, kao i naglašeno emotivnom interakcijom sa publikom, oni podižu na noge već generacije slušalaca. Negujući tradiciju irske muzike, u sopstvenom stilu i uz jedinstveno blizak odnos sa fanovima, ovi „Srpski Irci“ predstavljaju autentičan muzički fenomen ponikao na ovim prostorima. Upravo iz tih razloga, Orthodox Celts su jedna od naših najvećih koncertnih atrakcija, što potvrđuju svakom svojom pojavom na sceni, evo već više od tri decenije.

Kerber Unplugged // 21.03. // mts Dvorana
2025-03-21 20:00 - 22:30 | mts dvorana, Dečanska 14, Beograd, Srbija
Zbog velikog interesovanja, niški hard rok sastav Kerber održaće dva koncerta u mts Dvorani. Posle najavljenog 14. marta, bend je zakazao koncert i za 21. mart. Podsetimo, bend je imao spektakularni nastup 2022. godine u mts Dvorani, a sada se vraća u istoj postavi zajedno sa gudačima, gde će održati akustičnu svirku za svoje obožavaoce i time dokazati da se sa hard rok repertoarom u mts Dvorani nastavlja i u ovoj godini.
Muzičari ogromne muzičke kilometraže, Beograđanima će svirati sve veće hitove iz svog bogatog muzičkog opusa, kao što su : Ratne igre, Nebo je malo za sve, Bolje da sam druge ljubio, Mama tata, Hajde da se volimo i mnoge druge…
Kako najavljuju, ovo će svakako biti jedan poseban koncert, jer ” unplugged podrazumeva neku sasvim drugačiju emociju, pošto će uz violine, ksilofon, kontrabas i perkusije publika moći da čuje svoje omiljene pesme”.
Inače, bend Kerber ove godine navršava 44 godine postojanja.

Neno Belan // SKCNS // 21.03.
2025-03-21 21:00 - 23:00 | SKCNS, Vladimira Perića Valtera 5, Novi Sad, 21201, Serbia
O ljubavi peva već četiri decenije, a njegove pesme su bile soundtrack mnogih romansi i uspomena. Neno Belan, jedan od najvoljenijih muzičara ovih prostora, najavljuje koncert u Novom Sadu 21. marta u novoj zgradi SKCNS-a!
Sve je počelo davne 1985. godine, kada je potpisao svoj prvi ugovor sa Jugotonom, a hitovi poput „Ljubav i moda“ postali su sinonim za bezvremensku muziku. Danas, sa bendom Fiumens, koji ga verno prati već 27 godina, donosi jedinstvenu mediteransku kanconu uz zvuke dobrog starog popa i rocka.
„Sljedeće godine obilježavam 40 godina svoje profesionalne karijere i želim to proslaviti na najljepši način, zajedno s publikom koja mi je svih ovih godina bila najveća podrška,“ izjavio je Neno, pozivajući sve ljubitelje muzike na nezaboravno veče.
Pripremite se za koncert koji spaja generacije, uz emocije, energiju i pesme koje ne poznaju granice vremena. Publika u Novom Sadu ima priliku da uživa u nezaboravnom ritmu mora, u atmosferi koja se pamti celog života.
Ne propustite priliku da budete deo ove posebne muzičke priče!
Ulaznice možete nabaviti na svim prodajnim mestima Gigstix-a kao i online na sledećem linku: https://new.gigstix.com/event/neno-belan-40-godina-novi-sad-21-mart-2025/

Simfonijski orkestar RTS i Katarina Bradić // Kolarčeva zadužbina // 22.03.
2025-03-22 20:00 - 22:00 | Kolarčeva zadužbina, Studentski trg 5, Beograd, Srbija
Kolarčeva zadužbina u saradnji sa Muzičkom produkcijom RTS-a i Ambasadom Mađarske najavljuje gala koncert na kojem će Simfonijski orkestar Radio-televizije Srbije podeliti scenu sa operskom pevačicom svetskog renomea Katarinom Bradić, koja će prvi put nastupiti u Beogradu, i dirigenta iz Budimpešte, Balaža Kočara. Na koncertu koji će biti održan 22. marta u Velikoj dvorani Kolarčeve zadužbine, publika će biti u prilici da čuje Bartokove Dve slike za orkestar op.10 i Koncert za orkestar, kao i Sea pictures op.37 Edvarda Elgara.
Katarina Bradić, alt, jedna je od najtraženijih operskih pevačica današnjice. Magistarske studije solo pevanja je završila na Bečkom konzervatorijumu. Prvi angažman dobija u operi “2Vlaamse u Holandiji gde interpretira Olgu (Evgenije Onjegin),Suzuki (Madam Baterflaj) i Medeju u Kavalijevoj operi Đazone.
Na poziv Dojče opere iz Berlina gostuje kao Bizeova Karmen i time počinje njena velika internacionalna karijera. Slede operske kuće u Minhenu, Hamburgu, Cirihu, Bazelu, Beču, Madridu, Parizu, Ženevi, Briselu, Barseloni, Amsterdamu, Štac operi u Berlinu, Diseldorfu, Boljšoj teatru i ostalim najprestižnijim dvoranama sveta.
Repertoar Katarine Bradić obuhvata dela napisana od baroka do kompozicija savremenih autora. Sarađivala je sa dirigentima i režiserima kao što su: Rene Jakobs, Semjon Bičkov, Donald Ranikl, Rafael Pišon, Rikardo Minazi, Beri Koski, Loren Peli, Kaliksto Bjeito, Fiona Šo, Sebastijan Baumgarten i mnogi drugi.
Sezonu 2024/2025. počinje u pariskom Theatre du Chatelet, tumačeći naslovnu ulogu u Hendlovom Orlandu, slede Staatsoper Unter den Linden u Berlinu i scenska adaptacija Hendlovog Mesije u Komische Oper u Berlinu.
Balaž Kočardiplomirao je na dva odseka na Muzičkoj akademiji List Ferenc u Budimpešti, kompoziciju i dirigovanje. Specijalističke studije dirigovanja je završio u Beču, u klasi prof. Karla Osterajhera.
Na takmičenju za dirigente Franko Ferara u Rimu 1995. godine osvaja prvu nagradu čime počinje njegova međunarodna karijera. U periodu 1999 – 2002. bio je prvi kapel majstor Opere u Frankfurtu.
Slede angažmani u operskim kućama u Milanu, Rimu, Veneciji, Palermu, Firenci, Hamburgu, Lajpcigu, Kelnu, Antverpenu, Ženevi, Bazelu, Budimpešti… Sarađivao je sa najvećim imenima kao što su: Dijana Damrau, Elina Garanča, Roberto Alanja, Jonas Kaufman, Željko Lučić, Džonatan Tetelman i drugi.
Bio je umetnički direktor Prolećnog festivala u Budimpešti, a generalni muzički direktor Mađarske državne opere u periodu 2017 -2023. godine. Priznanje Artist of Excellence dobija 2022. godine.
Balaž Kočar je u septembru 2024. godine dirigovao prvim Gala operskim koncertom kojim je Kolarčeva zadužbina počela seriju koncerata kako bi predstavila domaće operske soliste mlađe generacije koji grade uspešne karijere u inostranstvu.

DENIS & DENIS // Zappa baza // 22.03.
2025-03-22 21:00 - 23:00 | Zappa Baza, Bulevar vojvode Bojovića 30a, Beograd, Srbija
Prošlo je tek nešto više od 40 godina otkako su rodonačelnici elektro-popa na našim prostorima objavili ,,Program tvog kompjutera”. I ovaj ,,program” radi bez grešaka i ,,bagova” i za bumere i za milenijalce i za generaciju Z.
Prošlo je tek nešto više od 40 godina otkako su Marina Perazić i Davor Tolja kao Denis & Denis postavili temelje novog žanra koji je rasplesao čitavu bivšu Jugoslaviju i uneo novi oblik senzualnosti i slobode izraza kako u klubove, tako i u koncertne dvorane.
U organizaciji koncertne agencije Odličan Hrčak i Kontakt konferencije, showcase-a i festivala DENIS & DENIS će dolazak novog proleća u Beogradu obeležiti koncertom u Zappa Bazi, 22. marta 2025. sa početkom u 21h. Vanvremenski hitovi i eksplozivna energija pop ikona ’80-tih godina pomešana sa uzbuđenjem onih koju su stasavali kada i Denis & Denis, ali i novih generacija koje su uvek u prvim redovima na njihovim nastupima, uz začin nostalgije za nekim bezbrižnijim vremenima, učiniće prvi prolećni vikend u Beogradu posebnim.
DENIS & DENIS @ Zappa Baza
Subota, 22. mart u 21h
Ulaznice: 2.000 dinara (early bird)
Ulaznice su dostupne na Ticket Vision blagajnama, na tickets.rs i u Zappa Baru (Kralja Petra 41)

Autopark // Dorćol Platz // 22.03.
2025-03-22 21:00 - 23:00 | Dorćol Platz, Dobračina 59b, Beograd, 11000, Srbija
Nema mnogo koncerata u Beogradu koji opravdano mogu da se najave uz prilog „konačno“. Ali za ovaj, koji se priprema u Dorćol Platzu 22. marta 2025. u okviru devete Kontakt konferencije, promoterska kuća Odličan Hrčak sa punim pravom najavljuje: konačno – Autopark uživo.
Autopark izlazi na scenu šest godina od poslednjeg koncerta i 13 godina od poslednjeg albuma.
,,U društvu u kojem je teskoba već dugo kontinuirani deo stvarnosti, ovaj period je posebno začudan, neizvestan i značajan, pa smo želeli da se nađemo sa našom publikom, da s njom razmenimo utehu i lepotu“, kaže Ognjenka Lakićević ispred Autoparka, a pred izlazak na binu posle dugo vremena.
Povod nije samo duga pauza, već i 25. godišnjica benda i izlazak albuma ‘La Reunion’. Inače peti po redu, ‘La Reunion’ biće objavljen na etiketi Odličan Hrčak i predstavlja kompilaciju svih pesama koje je bend objavljivao prethodnih godina, obično kao novogodišnji poklon svojim fanovima.
Limitirani tiraž vinila učiniće ovo izdanje vrlo brzo svetim gralom modernog srpskog popa.
,,25 godina benda proslavljamo borbeno, solidarno, uz želju za pravedno društvo, kao i uz lepotu i dobrotu koju četvrt veka pokušavamo da prenesemo kroz našu muziku. Odnosno, kako to kaže stih iz naslovne pesme ‘La Reunion’, našeg petog albuma koji izlazi ovih dana: Pravda je reč koju tražimo kada se okupimo“, dodaje Ognjenka.
Kada bend postoji skoro četvrt veka onda je sasvim logično da su mnogi ljudi odrasli uz njega. Ali isto toliko je tačno, iako ne i naročito prijatno, da su mnogi i ostarili uz njega.
Srećom po nas, Autopark je svojim fanovima omogućio onu utešnu i verovatno najbolju opciju- da uz njega ostanu večno mladi.
Moglo bi se olako zaključiti da su sve ove godine Autopark najradije bili i večiti adolescenti, uporno odbijajući da odrastu i uhvate se u koštac sa temama koje muče odrasle ljude.
Oni su odabrali da budu emotivni i univerzalni. Da se bave svim onim temama poput ko smo, šta smo, zašto nekog volimo, da li je ok da se bojimo i od čega i kako uživati u retkim radostima… Svim onim stvarima koje ne biraju godine.
Tako se menjala i njihova muzika. Od inicijalnih šugejz uzleta, preko koketiranja sa post-pankom i nju-vejvom, stvari su sve više bile pop u svojoj pitkosti i sve intimnije u pogledu tema kojima se bave. Svojim poslednjim pesmama kao da su počeli da nam šapuću na uvo.
Zato će ponovni susret sa njima nesumnjivo biti multigeneracijski događaj na muzičkoj sceni Srbije u ovoj godini.
Autopark se vraća ne samo novim albumom, već i promotivnim koncertom, koji je možda samo prvi od nekoliko. Videćemo. Ono što je sigurno jeste subota, 22. mart 2025, 21h. Dorćol Platz. Autopark na devetom Kontaktu.

Gipsy Kings feat Nicolas Reyes // Sava Centar // 23.03.
2025-03-23 20:30 - 23:30 | Sava Centar, Milentija Popovića 9, Beograd, Srbija
Avalon produkcija vam predstavlja – Gipsy Kings kakve ste godinama čekali u Srbiji! Sava Centar, 23 marta, s početkom u 20:30 časova.
Kraljevi rumbe, salse i flamenka, predvođeni originalnim pevačem Nicolasom Reyesom, pripremaju spektakl kakav se u našoj prestonici retko viđa. Reyes je zadnji put nastupao u Srbiji 1991 godine, održavši 4 koncerta u Sava Centru koji se i danas prepričavaju.
Legendarni francuski bend, koji je objavio 15 studijskih albuma i prodao 20 miliona nosača zvuka, nastupa u najprestižnijim svetskim dvoranama, a hitovi „Bamboleo“, „Volare“, „Djobi, Djoba“ i „Trista Pena“ zlatnim slovima su upisani u istoriju world musica.
Pored brojnih priznanja koja su dobili, najznačajnija im je Gremi nagrada, a njihov specifičan nastup i konstantna interakcija s publikom kreiraju magiju koja se retko viđa.
Koliko je Nicolas cenjen kod kolega sa svetske muzičke scene, svedoči i činjenica da ga je čuveni Coldplay pozvao da zajedno nastupe na njihovom stadionskom koncertu u Barseloni, 25 maja 2023 godine. Chris Martin i Nicolas su najpre otpevali „Proud Mary“ u čast pokojnoj Tini Turner, a zatim „Bamboleo“ i „Volare“.
Zato ne propustite da, nakon tri decenije, uživate u moćnom glasu Nicolasa Reyesa i prepustite se ritmu Španije, Katalonije i Francuske!
Važno: održaće se samo jedan, ekskluzivni koncert!
Ulaznice možete nabaviti na svim Efinity prodajnim mestima, kao i online na https://tickets.efinity.rs/event_info/gipsy_kings_31557.

Kiki Lesendrić i Piloti // mts Dvorana // 27.03.
2025-03-27 20:00 - 22:00 | mts dvorana, Dečanska 14, Beograd, Srbija
Posle dve godine od eksplozivnog nastupa u punoj mts Dvorani, poznati pop – rok sastav Kiki Lesendrić i Piloti vraća se na scenu poznatog prostora, obeležavajući jubilej 45 godina postojanja i trajanja na domaćoj muzičkoj sceni! Koncert pod nazivom “Noć kao iz sna” biće održan 27. marta 2025. godine, a karte se već mogu naći u prodaji na mtsdvorana.rs i blagajni mts Dvorane.
Bendu Piloti koji je osnovao Zoran Kiki Lesendrić, ovo će biti drugi nastup u mts Dvorani, a uoči nastupa frontmen poručuje, da želi da baš ova koncertna noć bude prava “noć iz sna”, kako i slovi njegov čuveni hit iz 2016. godine sa albuma “Širom zatvorenih očiju”:
” Koncert smo nazvali po našoj pesmi “Noć kao iz sna”, jer želimo da zaista ovo bude takva noć – kao iz sna”, kaže Kiki i dodaje: “Raduje me što ću ponovo zasvirati na sceni mts Dvorane, kojoj se uvek rado vraćam. Želim da se ponovi isto ono eksplozivno veče, a ko zna, možda bude još i bolje”, sa smeškom poručuje frontmen sastava, koji uveliko radi i na pripremi novih singlova.
Podsetimo, poslednji studijski album “Mali tragovi na nebu” koji je izašao 2022. godine predstavljn je na koncertu u mts Dvorani 2023.
DISKOGRAFIJA:
Svoj prvi album pod istoimenim nazivom ( Piloti) grupa je snimila 1981. godine čiji su hitovi ostavili traga na pop rok sceni sve do danas. Albumom „Mesec na vratima” koji je izašao 2008. godine, bend se vraća u sam vrh srpske i regionalne muzičke scene. Pesme koje su obeležile taj album; Te noći smo se potukli zbog nje”, „Kako si lepa”, danas su obavezni deo repertoara poznatog sastava na svakom nastupu.
Podsetimo, posle uspešnog albuma iz 2008. slede još dva studijska albuma: „Slučajno i zauvek”, „Širom zatvorenih očiju” i kompilacijski album „Rekla je da u mojoj glavi…” na kome se nalaze najveći hitovi snimljeni tokom 2016. godine u novim, modernim aranžmanima.Istovremeno, album “Svet je lep kada sanjamo”, snimljen je uživo na nastupu na beogradskom Beerfest-u 2009. godine, na kome se nalazi 15 pesama sa istoimene višemesečne turneje.

Artan Lili // SKCNS // 28.03.
2025-03-28 21:00 - 23:00 | SKCNS, Vladimira Perića Valtera 5, Novi Sad, 21201, Serbia
Nastup beogradskog benda Artan Lili zakazan za 14. decembar u SKCNS Fabrici odlaže se za 28. mart 2025. kada će bend nastupiti u novoj zgradi SKCNS-a koja se nalazi u Ulici Vladimira Perića Valtera 5. Koncert će početi u 21 čas.
Sve kupljene ulaznice za koncert 14. decembra 2024, važiće i za novi datum. Kupci ulaznica kojima novi datum ne odgovara moći će da dobiju refundaciju prema instrukcijama koje će biti objavljene na sajtu gigstix.com.
Od kako je njihov prvi singl “Džoni” objavljen u novembru 2012. godine Artan Lili je nesumnjivo jedan od najčešće pominjanih sastava u regionu kada se pričalo o novim snagama na domaćoj i regionalnoj muzičkoj sceni.
Grupa se tokom vremena ustalila u sada već prepoznatljivu četvorku: Bojan Slačala – bas i vokal, Romana Slačala – vokal i daire, Marko Benini – bubanj i Ivan Skopulovič – gitara.
Artan Lili trenutno objavljuju singl-spotove sa 3. albuma u saradnji sa kolegama sa scene.
Nove pesme kao i reizdanje sad već kultna prva dva albuma grupe su u regionalnoj kooperaciji izdale dve najveće izdavačke kuće – zagrebačka Croatia Records (ex Jugoton) i beogradski PGP-RTS.
Dobitnici su 1. nagrade Zadužbine Milana Mladenovića osnovane 2019. godine za kompoziciju “D.E.P.R.A.” sa kojom su zadovoljili sve kriterijume koje muzičko delo čine izuzetnim.
«To je originalno, duboko individualno, stilski dosledno i inteligentno autorsko i izvođačko ostvarenje, koje talenat i veštinu tretira bez kalkulacija i cinizma, sa autentičnom emotivnošću i pripadajućim poštovanjem.» – navodi se u saopštenju povodom dodele nagrade.
Artan Lili završene pesme objavljuju sukcesivno, preko Bandcamp platforme u formi singlova. Ovakav metod – singl po singl u savremenom izdavaštvu smatraju svojom inovacijom, jer niko pre njih to nije uradio. Na taj način osavremenjuju zastareli vid izdavanja albuma. Svojim singlovima osvajaju prva mesta svih relevantnih radijskih i TV top lista u zemlji i regionu. Najzanimljiviji je plasman pesme “Ako stanemo tu”, koja je odmah kao novitet zasela na prvo mesto liste Diskomera Studija B, što je pre njih, u 40 godina postojanja liste, pošlo za rukom samo Bijelom Dugmetu, Ekatarini Velikoj i grupi Kal.
Do sada su objavili dva albuma “Artan Lili” i “New Deal” i jedna su od koncertno najaktivnijih grupa u zemlji i regionu, pa gotovo da i ne postoji grad, klub ili festival na kome do sada nisu nastupili.

Alisa u zemlji čuda // mts Dvorana // 30.03.
2025-03-30 18:00 - 20:00 | mts dvorana, Dečanska 14, Beograd, Srbija
U turbulentnim i stresnim vremenima, najbolje je opustiti se uz bajku – ovog puta vrhunski režiranu, sa akrobatama i fascinantnom scenografijom, plesnim umetnicima i glumcima, a sve to pojačano vrhunskom modernom tehnologijom.
Nakon više uspešnih filmskih adaptacija čuvenog dela Luisa Kerola, publika će imati priliku da uživo krene sa Alisom u čarobnu avanturu – sledeći belog zeca, uživaće u čajanki sa puhom, ludim šeširdžijom i martovskom zečicom, razgovoru sa kraljem i kraljicom srce, plesu krilatog lava i kornjače i razmeni mudrosti sa gusenicom i sijamskim mačkom:

Ovaj šou harmonično spaja fantazmagorične slike, specijalne vizuelne efekte i neverovatne akrobacije koje izvode umetnici na jedinstvenim cirkuskim rekvizitima. Predstava je na srpskom jeziku i prilagođena deci.
Ulaznice za predstavu od 15:00 i 18:00 časova mogu se kupiti na svim prodajnim mestima Ticket Visiona, kao i online https://aliceshow.rs/ I https://tickets.rs/event/alice_circus_show_16951

Vlado Kalember i Srebrna krila
2025-04-04 20:00 - 22:00 | mts dvorana, Dečanska 14, Beograd, Srbija
Legendarni, hrvatski pop – rok sastav Vlado Kalember i Srebrna Krila nastupiće 04. aprila u mts Dvorani u sastavu Vlado Kalember – vokal, Mario Zidar – gitarista, Slavko Pintarić Pišta – bubnjar.
Biće ovo veliki povratak čuvenog sastava na istu scenu, jer je bend Srebrna krila, koji je osnovan 1978. godine, imao čak 14 uzastopnih koncerata na istom mestu, u kultnoj Dvorani Doma sindikata davnih 80-ih godina, time napravivši svojevrsni rekord u broju održanih koncerata u nizu. Koliko je publika volela i dan danas voli Vlada Kalembera pokazala je burnim ovacijama, kada je Kalember 2023. godine bio gost na koncertu Atomskog skloništu u mts Dvorani.
Osamdesetih godina Srebrna Krila su bili jedna od najpopularnija pop -rok grupa u bivšoj Jugoslaviji, a Vlado Kalember naširoko poznat kao miljenik žena. Međutim, nakon raspada grupe 2000. godine, Kalember nastavlja uspešnu solo karijeru.
Kako je planirano na koncertu će publika imati prilike da se podseti neprevaziđenih hitova O Ana, Lili, Nek živi ljubav, Ja nisam kockar, Sanjar lutalica, Zakuni se ljubavi, Voleo sam Tanju, Vino na usnama…
Podsetimo, sastav Srebrna krila se ponovno okupio 2012. godine u sastavu (Vlado Kalember vokal, Jelavić Dado gitara i Slavko Pintarić Pišta bubnjar) radi koncerta u Zagrebu i time zvanično najavio povratak na scenu.

Hiljson Mandela i Rouzi // Zappa Baza
2025-04-04 21:00 - 23:00 | Zappa Baza, Bulevar vojvode Bojovića 30a, Beograd, Srbija
Regionalno popularni muzičar Hiljson Mandela dolazi u Beograd u petak 4. aprila i održaće koncert u beogradskom klubu Zappa Baza, a na domaćem terenu pridužiće mu se i sjajni beogradski reper Rouzi.
Hiljson u Beograd dolazi sa jednim od trenutno najvećih regionalnih hitova “Anđeo” a ovaj miljenik koncertne publike i autor na desetine hitova pravi najbolje live nastupe u regionu.
Sa njim na bini posle duže vremena, za beogradsku publiku nastupiće i Rouzi, čiji se poslednji singl “Kiki” trenutno nalazi na trendingu muzičkih noviteta na YouTube-u.
Ulaznice za koncert u Zappa Bazi možete nabaviti na Tickets.rs.

Matador // Beton hala // 05.04.
2025-04-05 23:00 - 23:30 | Klub Beton
Revolucionarni izvođač, techno zvezda, jedan je od najtraženijih live act izvođača Dj i producent Matador, nastupaće 05. aprila na poznatim ФОМО žurkama u klubu Beton, zajedno sa predstavnikom underground scene Dj i producent Commissar Lag i domaćom pordeškom Dj
Pao Pausto.
ФOMO žurke su postale najzapaženiji događaj elektronske muzike u našem gradu, koje ne prestaju da ispunjavaju želje klabera.
Prvim izdanjem ФОМО žurke, otkriven je novi, drugačiji Beograd – onaj koji možda nije dovoljno istražen. Publika koja se pojavila pokazala je izražen ukus i senzibilitet, koji su možda bili marginalizovani, ali sada su ponovo u centru pažnje, sa svojim potrebama za kvalitetnim muzičkim događajima.

Matador se pozicionirao kao jedan od najboljih umetnika u techno industriji, a jedan je od izvođača čije izvanredno tehničko umeće nikada ne pravi kompromis u pogledu kvaliteta. Osvojio je DJ Awards za elektronskog Live izvođača. Matadorove zadivljujuće Live nastupe prate prepun dancefloor i jednako prebukiran raspored turneja koje uključuju i nastupe u vrhunskim klubovima i festivalima kao što su Awakenings, Tomorrowland, Sonus, Ultra, DC-10, Space Ibiza, Stereo Montreal itd.
Iako je poznat po njegovim hi-tech produkcijama, Commissar Laga prati reputacija i unikatnog, ali pre svega veštog DJ-a koji kombinuje staro i novo i i koji ne preza ni od jednog “ukusa” ili alata da izgradi plesni podijum do ekstatične euforije koja pokreće i ujedinjuje. Kao
rezultat, Commissar-eva muzika nudi bezvremenski kvalitet prijemčiv svakom ljubitelju pravog techno zvuka, a i šire od toga.

Lagovi brojni DJ nastupi govore mnogo o njegovoj sposobnosti da publici pruži intenzivno sonično iskustvo i povede ih na put kroz brojne nijanse klupske muzike.
Beskompromisna determinacija kojom odiše, u kombinaciji sa impresivnim muzičkim sposobnostima, predstavljaju glavni razlog za njegovu stalno rastuću popularnost. Lag čiju uzlaznu putanju treba pratiti, ali još bitnije – neko koga treba poslušati.
Pao Pausto, talentovani DJ i producent iz Beograda, brzo se etablirao kao ime koje se povezuje s inovativnim i hipnotišućim zvucima elektronske muzike. Njegova strast prema elektronskoj muzici se oseća u svakom setu koji pušta, kombinujući minimalističke elemente sa dubokim grooveovima koji osvajaju publiku na plesnom podijumu.

Kao rezident kluba Kult, jednog od najpoznatijih beogradskih underground klubova, Pao Pausto je postao jedan od omiljenih aktera u noćnom životu prestonice. Njegovi redovni nastupi u Kultu privlače ljubitelje sofisticiranih elektronskih žanrova, dok mu rezidencija pruža platformu da istražuje svoj zvuk i komunicira s publikom na
jedinstven način.
ФОМО ima za cilj da beogradskoj publici predstavi renomirane umetnike koji se trenutno nalaze na programima najpoznatijih, kulbova, festivala, nudeći jedinstveni program koji se ne propušta.
Ove sezone, ФОМО je značajno proširio svoj program, očekujući veći broj posetilaca nego ikada pre. Zbog ekskluzivnosti događaja i maksimalnog ugođaja broj karata je ograničen, zato požurite po vaše ulaznice!

Neverne bebe // mts Dvorana // 09.04.
2025-04-09 20:00 - 23:00 | mts dvorana, Dečanska 14, Beograd, Srbija
„Nismo ispričali sve što imamo i osećamo, jer priča o nama je priča i o našoj publici i vremenu u kome smo delili snove, iluzije, nadu“ – ovako su članovi grupe „Neverne bebe“, popularne koncertne atrakcije, najavili svoj rasprodati februarski koncert u mts Dvorani.
I ispunili su obećanja. Emotivno-energična pop-rok simfonija nikoga od prisutnih nije ostavila ravnodušnim, pa je zbog velikog interesovanja zakazan još jedan koncert 9. aprila na istom mestu.
-Hvala publici što je razumela našu potrebu da ostanemo dostojanstveni i dostojni hroničari turbulentnog lokalnog i globalnog trenutka, a da u svemu tome ostanemo i postanemo bolji ljudi. Ne znamo iskreniji put za to od muzike – poručuje Milan Đurđević, frontmen i klavijaturista.
Uz kompilaciju najvećih hitova, ali i retko izvođenih repertoarskih rariteta u 32 godine dugoj karijeri koje posebno ceni starije jezgro fanova iz progresivne rok faze, popularni muzičari najavljuju i dva ekskluzivna gosta: Vlatka Stefanovskog i Nena Belana. Obe legendarne regionalne zvezde gostovale su na albumima svojih domaćina, a spaja ih, kako kažu, „sličan senzibilitet i doslednost visokim umetničkim i muzičarskim standardima“, uz iskreno prijateljstvo.
Kao i na prvom koncertu, na sceni će biti devetoro muzičara, a najavljen je još jedan gost iznenađenja.

Pankrti // Dom omladine Beograda // 11.04.
2025-04-11 21:00 - 23:30 | Dom omladine Beograda, Makedonska 22, Beograd, Srbija
Pankrti su legendarna jugoslovenska i slovenačka grupa, autori prvog pravog pank albuma kod nas, kultnog „Dolgcajt“.
Ovi pioniri panka na Balkanu i jedna od najsnažnijih pojava u ovdašnjem rokenrolu, ponovo su na turneji, sa jakim razlogom!
Tačno je 45 godina od objavljivanja njihovog debi izdanja, kojeg kritičari smatraju jednim od najuticajnijih albuma u istoriji ovdašnje rok scene. Zato se i turneja, u okviru koje će 11. aprila nastupiti u Domu omladine Beograda, zove „Dolgcajt 2025“!
Ograničena količina ulaznica po specijalnoj promotivnoj ceni od 1500 RSD može se nabaviti na Blagajni DOB, putem eFinity mreže i onlajn. Pretprodajna cena ulaznica iznosiće 1800 RSD.
Pankrti su osnovani 1977. u Kodeljevu, predgrađu Ljubljane. Prvi nastup su imali 18. oktobra 1977. u gimnaziji na Mostama, gde su se predstavili sa programom obrada Sex Pistols, The Clash, New York Dolls, Dead Boys, uz nekoliko autorskih pesama.
Uskoro su izdali svoj prvi singl „Lublana je bulana“ / „Lepi in prazni“, koji je postigao priličan uspeh kako u Jugoslaviji, tako i izvan nje.
Pankrti su bili gromovita najava novog doba i takva senzacija kad su se pojavili, da je čak i čuveni Džoni Štulić na prvom singlu grupe Azra „Balkan“ spevao besmrtni stih „Brijem bradu, brkove, da ličim na Pankrte“.
Širu popularnost Pankrti su stekli 1980. upravo debi albumom „Dolgcajt“ (Dosada). Kritički odnos prema problemima socijalističkog društva i visoko energičan gitarski zvuk, bili su apsolutan novitet u to doba.
Postali su neočekivani dobitnici tada ugledne nagrade „Sedam sekretara SKOJ-a“, namenjene stvaralaštvu mladih.
Godine 1982. objavili su drugi album „Državni ljubimci“, koji je od slovenačkih kritičara dočekan „na nož“, pre svega zbog poetsko-političkog angažmana koji je zadirao u tada nedozvoljene teme jednopartijske kontrole društva, ali je „Džuboks“, najpoznatiji jugoslovenski muzički časopis za popularnu muziku, ipak proglasio „Državne ljubimce“ pločom godine.
Pankrti su 1984. snimili svoju treću ploču, po većini kritičara i najbolju – „Rdeči album“ (Crveni album).
Upamćen je po pank obradi italijanske revolucionarne pesme „Bandiera rossa“ (Crvena zastava), koja je postala zaštini znak grupe, te kao najprodavanije izdanje Pankrta.
Četvrti album izašao je 1985, pod imenom „Pesmi sprave“ (Pesme pomirenja), a peti i poslednji, „Sexpok“ 1987. godine.
Karijeru su zaokružili 10. decembra 1987. velikim koncertom u ljubljanskoj Hali Tivoli, pod nazivom „Zadnji pogo“ (Poslednji pogo), čime se završio istorijski period rada grupe.
Pankrti su ponovo postali koncertno aktivni 2007. godine. I dalje ih predvodi jedinstveni Peter Lovšin, pesnik, panker i pevač, koji spada u najfurioznije frontmene u jugoslovenskoj rok muzici.
Nastupaju u obnovljenoj postavi Lovšin, Bogo Pretnar (gitara), Boris Kramberger (bas) i Slav Colnarič (bubnjevi), koja na aktuelnoj turneri izvodi program velikim delom posvećen sjajnim pesmama sa prvog jugoslovenskog pank albuma „Dolgcajt“.
Nakon koncerata u Nemačkoj i Austriji, „ljubljanski Sex Pistolsi” u okviru aktuelne turneje, pod sloganom „Dosada nikad ne prestaje!“ obilaze Zagreb, Rijeku, Beograd – gradove sa kojima već 45 godina održavaju posebno emotivan odnos. Nema sumnje da je ta ljubav obostrana!

Elemental // SKCNS Fabrika // 13.04.
2025-04-13 21:00 - 23:00 | SKCNS Fabrika, Bulevar despota Stefana 5, Novi Sad
Zbog objektivnih okolnosti koje su uticale na mogućnost održavanja koncerta na planiranoj lokaciji, koncert grupe Elemental, prvobitno zakazan za 11. april u novoj zgradi SKC Novi Sad, ipak će biti biće održan u nedelju, 13. aprila u prostoru SKCNS Fabrika.

Nova lokacija – Fabrika – savršeno odgovara energiji benda i publici koja ih verno prati. Iako dolazi do izmene, duh i intenzitet koncerta ostaju nepromenjeni – očekuje nas još jedno uzbudljivo veče sa jednim od najautentičnijih bendova regiona.

Sve kupljene ulaznice važe i za novi datum i novu lokaciju, a preostali mali broj ulaznica je biti dostupne na svim prodajnim mestima Gigstiks- kao i online, na sledećem linku: https://new.gigstix.com/event/elemental-novi-sad-13-april-2025/

Hvala na razumevanju i vidimo se u nedelju, 13. aprila u Fabrici – spremni za još jedan snažan muzički susret sa Elementalom!
NAPOMENA:
Ulaznice kupljene za 11. april važiće i za novi datum 13. april, a ukoliko vam taj datum ipak ne odgovara, povrat novca možete izvršiti u periodu od 14.04.2025. do 21.04.2025., pa sve kupce molimo da zahteve za za refundaciju podnesu u naznačenom roku na mejl lineup.ns@gmail.com
Za sve dodatne informacije možete nas kontaktirati na mail lineup.ns@gmail.com

Goran Vinčić Vinča // Hala sportova // 16. 04.
2025-04-16 20:00 - 23:00 | Hala sportova Ranko Žeravica, Pariske komune 20, Beograd, Serbia
Nakon rasprodate beogradske MTS Dvorane i Koncertne dvorane Vatroslava Lisinskog u Zagrebu, jedan od najpoznatijih komičara s naših prostora Goran Vinčić Vinča održaće 16. aprila svoj do sada najveći stand up show, i to u kultnoj Hali sportova „Ranko Žeravica“, od 20 časova.
U godini kada slavi 10 godina karijere i kada je popularnost stand up-a na vrhuncu, Vinča najavljuje spektakl koji će ujedno biti snimljen, po ugledu na prethodni specijal koji trenutno broji 1,6 miliona pregleda. Ulaznice za specijal „Reci mi da se šališ“ dostupne su po promotivnim cenama na tickets.rs.
„Mogu samo reći da zaista spremamo veliki spektakl, do sada neviđen na stand up sceni. Svi će da se zabave – pogotovo oni koje vidim u prvom redu. U ovih 10 godina rada uvek sam se trudio da podižem lestvicu, tako da je Hala sportova kao kruna dosadašnje karijere došla sasvim prirodno. Osim što će ovo biti moj najveći nastup ikada, ujedno ću snimati specijal najviše produkcije, pa će ovaj nastup ostati večno zabeležen. Biće ovo veliki poduhvat, ali se ne brinem jer imam najbolju publiku na svetu“, poručuje Vinča.
Imajući u vidu kapacitet Hale sportova „Ranko Žeravica“, predstojeći nastup Gorana Vinčića Vinče biće među najvećim stand up događajima u Srbiji i regionu. Ova dvorana zadobila je kultni status kako zbog svog izgleda, tako i zbog brojnih sportskih i muzičkih zvezda koje su u nju kročile proteklih decenija, a među kojima su svetski poznati Iron Maiden, Bryan Adams, Faithless, kao i domaći velikani Riblja Čorba, Partibrejkers, Bajaga i Instruktori i mnogi drugi.
Goran Vinčić Vinča, komičar poznat po interakciji s publikom i veštini improvizacije, prvi solo show „Dežurni krivac“ počeo je da izvodi 2018. godine, a 2023. godine je snimio istoimeni specijal koji na YouTube-u trenutno broji 1,6 miliona pregleda.
Stičući regionalnu popularnost, 30-godišnji Vinča je već rasprodao legendarne prostore. Pored Koncertne dvorane Vatroslava Lisinskog i MTS Dvorane, nastupao je na tvrđavi Kastel u Banjaluci, Maloj dvorani novosadskog SPENS-a i sportskoj dvorani Mladost u Karlovcu.
Omiljeni komičar mnogima je postao i kao dopisnik emisije „Stanje nacije“. Sva ova iskustva Vinča slavi sa publikom u svom do sada najvećem nastupu, u beogradskoj Hali sportova „Ranko Žeravica“. Ulaznice za specijal „Reci mi da se šališ“ dostupne su po promotivnim cenama od 1.600 dinara za tribine i 2.000 dinara za parter, a mogu se kupiti online na tickets.rs.

1000mods // SKCNS Fabrika // 17.04.
2025-04-17 21:00 - 23:00 | SKCNS Fabrika, Bulevar despota Stefana 5, Novi Sad
Grčki stoner rok bend 1000mods umesto u SKCNS-u (Ulica Vladimira Perića Valtera 5) nastupiće u SKCNS Fabrici (Bulevar despota Stefana 5) 17. aprila 2025, u sklopu balkanske turneje “Cheat Death All Over the Balkans 2025” na kojoj promovišu dugoočekivani peti album „Cheat Death”, koji su zajednički objavile izdavačke kuće Ouga Booga and the Mighty Oug Recordings i Ripple Music.
Bend je poznat po svojim gromoglasnim rifovima, energičnim nastupima uživo i sirovoj autentičnosti. Od nastanka 2006. godine, bend je postao važan deo međunarodne rok scene, zahvaljujući himničnim pesmama i stotinama nastupa uživo širom sveta. Njihov zvuk ukorenjen je u heavy rock i psihodeličnu tradiciju, uz klasične rok uticaje ‘70-ih. Poznati su po „uradi sam“ etici, a prati ih reputacija jednog od najvrednijih i najposvećenijih bendova u žanru.
U prvim godinama rada objavili su dva EP-a, Blank Reality (2007) i Liquid Sleep (2009). U oktobru 2010. godine objavili su prvi album, „Super Van Vacation” sa Billy Anderson (Sleep, Neurosis). Kako bi promovisali album, imali su dve turneje po Evropi, tokom kojih su imali 40 koncerata u 15 zemalja, posetivši i festivale poput Rockwave Festival, Desertfest i Lake on Fire.
U maju 2014. su objavili drugi album, „Vultures”. Ponovo su album promovisali turnejama, prva je bila oktobra/novembra 2014. nazvana „Claws Over Europe”, a druga u maju 2015. godine sa bendom The Atomic Bitchwax. Treći album pod nazivom “Repeated Exposure to …” je objavljen u septembru 2016. godine, nakon kog je usledila turneja po Evropi sa bendovima Monkey3 i Moaning Cities. Tokom turneje “Repeated and Exposed to” (2017) održali su 42 koncerata u 15 evropskih država, uključujući i festivale Up in Smoke, Desertfest and Keep it Low.
Tokom februara i marta 2018. godine prvi put su nastupili u Severnoj Americi, uključujući Meksiko i SAD. U aprilu 2020. godine su objavili četvrti studijski album, “Youth of Dissent”.
Ulaznice su u pretprodaji i mogu da se kupe na sajtu https://new.gigstix.com/event/1000mods-novi-sad-17-april-2025/ i prodajnim mestima Gigstixa.
Prvi kontingent ulaznica prodaje se po ceni od 1.800 dinara dok će redovna cena u pretprodaji biti 2.200 dinara. Na dan koncerta ulaznice će moći da se kupe i na biletarnici SKCNS-a po ceni od 2.800 dinara. Vrata i biletarnica SKCNS-a otvaraju se u 20 časova. Koncert počinje u 21 čas.

Beogradski Thrillerfest // 16-18.05. // Dom omladine Beograda
2025-04-23 08:00 - 17:00 | Dom omladine Beograda, Makedonska 22, Beograd, Srbija
Jedan od najpoznatijih svetskih pisaca trilera, Norvežanin Ju Nesbe, dolazi kao specijalni gost prvog beogradskog Thrillerfesta, koji će se održati u Domu omladine od 16. do 18. maja 2025.
Nesbe će tom prilikom promovisati svoj najnoviji roman „Minesota“, u izdanju Lagune, a druženje sa publikom i potpisivanje romana zakazano je za subotu 17. maja u 20 časova u Velikoj sali Doma omladine.
Thrillerfest je multimedijalni festival posvećen trileru i kriminalističkom žanru i predstavlja prvi takav događaj u regionu.
Tokom tri festivalska dana u Domu omladine biće organizovan mini-sajam trilera na kome će učestvovati najveći domaći izdavači, a posetioce očekuju specijalni popusti, promocija novih izdanja i druženja sa domaćim i stranim autorima.
Pored Nesbea, glavne zvezde festivala biće švedski pisci Arne Dal i Malin Sten, koji će takođe promovisati i potpisivati svoje romane i družiti se sa publikom, a posebnu pažnju privući će i tematsko „Veče švedskog trilera“.
Osim predstavljanja knjiga, na Thrillerfestu će biti prikazani filmovi iz najnovije evropske produkcije. Festivalske projekcije će u petak 16. maja u 20h otvoriti nagrađivani švedski psihološki triler „Sinovi“, a gledaoci će moći da pogledaju i francuski film „Sindikalista“ sa Izabel Iper u glavnoj ulozi i uzbudljivi španski triler „Pad kralja“.
Foto: Promo
Poseban segment festivala biće posvećen video-igrama trilerskog žanra, kao i stripovima, dok će publika moći da prisustvuje i Play!Con konferenciji, kao i da pogleda umetničku izložbu „Između redova“, inspirisanu švedskom noar književnošću.
Konačno, poslednjeg dana festivala, biće dodeljene i regionalne nagrade za „Najbolji triler roman“ i „Najbolji scenario za TV seriju“. Nagrade dodeljuje Udruženje pisaca trilera „UpiT“, koje okuplja preko 40 pisaca i scenarista iz svih zemalja bivše Jugoslavije.
Ulaznice su dostupne na sajtu efinity.rs, kao i u svim njihovim prodajnim mestima.

Idem // Ubili su Batlera // Zappa Baza // 24. 04
2025-04-24 20:00 - 23:59 | Zappa Baza, Bulevar vojvode Bojovića 30a, Beograd, Srbija
U četvrtak 24.aprila sa početkom od 21 čas nastupiće prvi put u Zappa Bazi dva fantastična benda zagrebački IDEM i beogradski sastav Ubili su Batlera.
IDEM je solo projekt Antuna Alekse, trombonista bendova Porto Morto i JeboTon Ansambl i gitarista i pevača benda Trophy Jump. U novom izražaju Antun s bitter-sweet notom dotiče sve njemu bitne teme kroz pesme zamišljene da prvenstveno budu hit samome autoru, a potom potencijalno i široj publici.
Ovaj je projekt sa svojih 6 izbačenih singlova i prvim albumom “poyy” u niti godinu dana postojanja privukao veliku naklonost publike i kritike. Tome najbolje svedoče brojni uspesi nastupi po klubovima i festivalima širom regije, dvodnevna rasprodata koncertna promocija albuma u zagrebačkim klubovima Vintage Industrial Bar i Močvara te osvojeni Porin za novog izvođača godine i tri Rock&Off nagrade (Veliki prasak, Rock&Off izvođač godine i album godine).
Drugi album “CIAO”, najavljen singlovima “Slušat Pank”, Raspadam” i “Jadanja”, izašao je krajem 2024. te je također odlično primljen od strane publike i kritike. Na krilima novog albuma IDEM je rasprodao Tvornicu Kulture tri mjeseca prije koncerta te je dodan drugi dan u klubu Boogaloo, a sve će to ispratiti iregionalnom klupskom turnejom.
Ubili su Batlera je novobeogradsko-kosjerski četverac. Članovi benda su Matija Ilić (bubanj), Relja Blagojević (bas gitara, vokal), Damjan Vitorović (gitara, vokal) i Luka Lazarević (gitara, vokal). Uticaji su im svakakvi ali najviše se lože na post-hardcore, emo i slične gluposti.
